Dalen Hotel
Store norske leksikon,Økonomi og næringsliv,Reiseliv,Bedrifter og organisasjoner i norsk reiseliv
Dalen Hotel er et tradisjonsrikt hotell i vestenden av innsjøen Bandak. Det ligger i Dalen i Tokke kommune i Vestfold og Telemark fylke. Hotellet åpnet i 1894, og er et av de største og best bevarte trehotellene fra slutten av 1800-tallet.
Dalen Hotell ble tegnet av arkitekt Haldor Larsen Børve i typisk sveitserstil med møner og gavler prydet med drageformer. Interiøret har nasjonalromantiske elementer med snekkerarbeider inspirert av middelalderens byggekunst.Hotellet har hatt en rekke eiere opp gjennom årene, blant andre Aage Samuelsen og Vekkeropet Dalen (1985–1987). Etter å ha stått tomt siden 1987 ble hotellet gjenåpnet i 1992 etter en fullstendig restaurering. Det har 38 gjesterom. Les mer i Store norske leksikon Dalen Litteratur Brattekås, Sigrunn Lie: Dalen hotel 1894–2003, [2003], isbn 82-303-0032-1. Finn boken